|  |  |
| --- | --- |
| Enw’r Swyddog Sabothol: | Noah Russell |
| Rôl y Swyddog Sabothol: | IL Myfyrwyr Israddedig (Addysg a Lles) |

**Adran 1: Adroddiad Swyddog Sabothol**

*Mae'r adran hon i'w chwblhau gan y Swyddog Sabothol cyn y sesiwn atebolrwydd.*

|  |  |
| --- | --- |
| **Adroddiad Cyffredinol**  *(Wedi’i ysgrifennu gan y Swyddog Sabothol, mae’r adroddiad hwn wedi’i anelu at roi cipolwg ar eu gwaith/gweithgaredd ers y sesiwn atebolrwydd ddiwethaf neu ddechrau eu cyfnod yn y swydd)* | |
| Rwyf wedi treulio'r ychydig fisoedd diwethaf i raddau helaeth yn sicrhau bod prosiectau sydd ar y gweill yn cael eu trosglwyddo i'r tîm swyddogion sabothol nesaf. Rydym am sicrhau bod unrhyw gymorth a gynigiwn i fyfyrwyr ar hyn o bryd yn parhau ac yn datblygu.    Rydym hefyd wedi bod yn gweithio ar Farn y Myfyrwyr, sef dogfen sy'n dadansoddi'r hyn y mae angen i'r Brifysgol wella arno ar sail data rydym wedi'i gasglu o adborth myfyrwyr ar draws sawl sianel. Ar ben hyn rwyf wedi bod yn canolbwyntio ar yr addewid ymgyrch 'Gwneud Caerdydd yn Brifysgol wyrddach' a wnes i, y byddaf yn ymdrin â hi isod, yn ogystal â mynychu cyfarfodydd prifysgol yn rheolaidd i drafod addysg a phrofiad myfyrwyr, yn ogystal â chynrychioli'r corff myfyrwyr; mae hyn yn cymryd y rhan fwyaf o fy amser.    Wrth i mi gyrraedd diwedd fy nghyfnod yn y rôl dros y misoedd nesaf, rwy'n amau y bydd cynnydd sylweddol yn cael ei wneud, ond byddaf yn parhau i lobïo dros faterion myfyrwyr hyd nes i mi adael fy swydd a threfnu trosglwyddo unrhyw brosiectau mor ddi-dor â phosibl. | |
| **Diweddariad Maniffesto**  *(Wedi’i hysgrifennu gan y Swyddog Sabothol, mae’r adran hon wedi’i hanelu at olrhain eu cynnydd yn erbyn ymrwymiadau maniffesto a wnaed ganddynt yn ystod eu hetholiad llwyddiannus i fod yn swyddog)* | |
| **Profi eich cyffuriau am ddim yn yr UM** | Fel y soniwyd eisoes, mae'r prosiect hwn wedi'i gyflawni'n llawn ac mae pecynnau profi cyffuriau ar gael i bob myfyriwr. Rydym yn dal i ymchwilio i’r posibilrwydd o gyllid cynaliadwy ar gyfer y prosiect, gan gynnwys argymhelliad ym Marn y Myfyrwyr i'r brifysgol ariannu'r prosiect. |
| **Gwneud Caerdydd yn Brifysgol wyrddach** | Mae hwn yn brosiect rydw i wedi bod yn canolbwyntio arno ers ein cyfarfod diwethaf. Rwyf wedi cael sawl cyfarfod ag athro sy'n canolbwyntio ar gynyddu bioamrywiaeth yn y Brifysgol a Cathays yn gyffredinol, yn ogystal â datblygu'r gymuned o fyfyrwyr a thrigolion lleol. Mae prosiectau ailwampio gwyrdd sydd â’r nod o greu ardaloedd brafiach a mwy ecogyfeillgar i fyfyrwyr eu mwynhau yn eu cymuned leol yn flaenoriaeth, gan gynnwys o bosibl gosod cychod gwenyn ar do’r UM, edrych ar opsiynau ar gyfer gerddi cymunedol yn Cathays a gwella mannau gwyrdd sy’n wag ar hyn o bryd ac yn ddi-fflach. Dyddiau cynnar yw hi o hyd, ond rwy'n gobeithio datblygu syniadau ymhellach gyda'r athro hwn i helpu â chyflawni fy addewid ar gyfer yr ymgyrch, neu o leiaf dechrau arni erbyn i mi adael y swydd. |
| **Pecynnau STI am ddim ar y campws** | Unwaith eto mae'r prosiect hwn wedi'i gwblhau, ochr-yn-ochr â chynnig profion beichiogrwydd am ddim i fyfyrwyr. |
| **Fframwaith dysgu cyfunol newydd** | Mae'r prosiect hwn bellach wedi'i gwblhau gyda chyflwyniad *Blackboard Ultra*. Er bod y fframwaith yn dal i fod yn y broses o ddatrys problemau, mae wedi cael croeso mawr gan fyfyrwyr a staff hyd yn hyn, sy'n gadarnhaol iawn. Rwy'n falch iawn o'r hyn sydd wedi’i gyflawni hyd yma, ac yn fodlon iawn ar gynrychiolaeth y myfyrwyr. |
| **Cymorth iechyd meddwl a llesiant** | Mae hwn wedi bod yn brosiect parhaus sydd bellach yn cael sylw penodol ym Marn y Myfyrwyr o ystyried y cyfoeth o ddata sydd gennym. Rydym wedi tynnu sylw at yr angen am fwy o gymorth ar gyfer myfyrwyr niwroddargyfeiriol a’r rhai sy’n sy’n cael anawsterau gydag iechyd meddwl gwael yn arbennig. Gobeithio y bydd y brifysgol yn dilyn ein cyngor ar sicrhau bod pob llwybr at gymorth yn glir ac ar gael i fyfyrwyr, bod manau tawel yn cael eu darparu i fyfyrwyr niwroamrywiol ymlacio ac ymdopi â phroblemau fel gorsymbyliad. |
| **Ffioedd myfyrwyr rhyngwladol is** | Fel y soniwyd yn flaenorol, er ein bod wedi lobïo’r brifysgol ar y pwnc hwn, nid oes fawr o gynnydd wedi bod. Rydym hefyd wedi gweithio gydag UCM Cymru a’r DU i roi pwysau ar y llywodraeth ond eto heb fawr o lwyddiant. Rwy'n siomedig iawn gyda hyn ond nid oes llawer y gallaf ei wneud yn y cyd-destun hwn. |
| **10% o gyflog i Fanc Bwyd Caerdydd yn sgil yr Argyfwng Costau Byw** | Rwy’n parhau i fodloni’r addewid hwn. |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **Y Diweddaraf ar Bolisi**  *(Wedi'i ysgrifennu gan y Swyddog Sabothol, mae'r adran hon o’r adroddiad wedi'i hanelu at olrhain eu cynnydd yn erbyn unrhyw bolisi perthnasol a basiwyd gan Senedd y Myfyrwyr neu’r CCB)* | |
| **Cronfa Hunaniaeth Rhywedd:** Mae hwn yn dal i fod yn brosiect parhaus, ac er ein bod wedi ysgrifennu a chyflwyno cynnig i CCAUC, nid ydym wedi derbyn unrhyw ddiweddariad ganddynt.    **Cyflwyno IL Myfyrwyr Rhyngwladol (Addysg a Lles):** Rwyf wedi dechrau ysgrifennu dogfen trosglwyddo’r awenau i Ana, ein IL Myfyrwyr Rhyngwladol nesaf, er mwyn sicrhau y gall ffitio'r rôl yn dda i'r tîm a chynrychioli Myfyrwyr Rhyngwladol, tra bod y tîm yn sicrhau nad yw cynrychiolaeth myfyrwyr israddedig yn cael ei cholli.    **Amser i Weithredu Mynd i’r Afael â Chamymddwyn Rhywiol ym Mhrifysgol Caerdydd:** Rwyf wedi bod yn cefnogi aelodau Amser i Weithredu ym mha bynnag ffordd y maent ei angen; er nad fi sy’n arwain y prosiect hwn, rwyf wedi bod yn cefnogi'r sawl â’i cynigiodd i sicrhau eu bod yn teimlo'n gyfforddus yn siarad â'r Undeb a siarad mewn cyfarfodydd prifysgol.    **Cadoediad nawr:** Rydym wedi bod yn lobïo Prifysgol Caerdydd i alw am gadoediad a dileu ei chysylltiadau â chwmnïau arfau. Er na fu llawer o lwyddiant yn hyn o beth, byddwn yn parhau i ddefnyddio ein dylanwad i wthio Prifysgol Caerdydd i alw am ddiwedd ar yr hil-laddiad yn Gaza.    **Gyrfaoedd Di-Ffosil** Rwyf wedi ymuno â grŵp Moeseg, Gwerthoedd a Chynaladwyedd y Brifysgol ac wedi gwneud rhywfaint o gynnydd wrth lobïo i gael gwared ar gwmnïau tanwydd ffosil o'r campws. Dyma’r datblygiad cyntaf ers tro ar y cynnig hwn, sy’n gam cadarnhaol iawn ymlaen.    **Prosiectau Eraill** Rwyf wedi bod yn cefnogi cydweithwyr i gwblhau cynigion eraill megis polisi Prifysgol Well a Mwy Cynhwysol, rwyf hefyd wedi cael lle ar grŵp monitro Heddlu De Cymru, ond rwy’n aros am gadarnhad cyn y gallaf ymuno â’r cyfarfod cyntaf. | |

|  |  |
| --- | --- |
| Cadeirydd y Sesiwn Atebolrwydd: |  |
| Is-Gadeirydd y Sesiwn Atebolrwydd: | Joshua Tandy |
| Aelodau Ychwanegol y Sesiwn Atebolrwydd: | Arnav Jain |
| Dyddiad y Sesiwn Atebolrwydd: | 25/04/2024 |

**Adran 2: Sesiwn Atebolrwydd**

*Mae'r adran hon i'w chwblhau gan aelodau’r sesiwn atebolrwydd cyn siarad â’r Swyddog Sabothol. Dylid defnyddio’r adran hon wedyn i gynorthwyo trafodaeth gyda’r Swyddog Sabothol ac ychwanegu gwybodaeth lle bo’n berthnasol.*

|  |  |
| --- | --- |
| **Meysydd sy'n Gweithio'n Dda**  *(Wedi’i hysgrifennu gan aelodau’r sesiwn atebolrwydd, dylai’r adran hon fanylu ar feysydd y mae’r aelodau’n meddwl sy’n gweithio’n dda a’r hyn y maen nhw’n credu y dylai’r Swyddog Sabothol barhau i’w wneud)*    *Nodyn i aelodau’r sesiwn atebolrwydd: Peidiwch ag anghofio gofyn i'r Swyddog Sabothol beth sy'n gweithio'n dda yn eu barn nhw.* | |
| * Cynnydd ar bob polisi – Mae'n amlwg ei fod yn gwneud gwelliannau * Mae’n gyfoes o ran trefnu cyfarfodydd y pwyllgor gwaith – Ychydig yn araf ar y dechrau ond yn rheolaidd erbyn hyn – Mae pawb yn cael yr wybodaeth angenrheidiol * Cyfarfodydd ynghylch oriau cyswllt - Byddai'n braf gweld dogfennau ffurfiol i ddangos fod hyn wedi'i wneud * Fel arall yn hapus iawn gyda'r adborth cyffredinol - Gwelliant ym mhob agwedd * Mae trosglwyddo’r awenau’n syniad da iawn * Hapus â deilliannau – Cyn belled â bod 'Gwneud Caerdydd yn Brifysgol Wyrddach' wedi dechrau, mae popeth sydd yn y maniffesto wedi’i gyflawni * Mae gostwng ffioedd myfyrwyr y tu hwnt i ni - Mae’n dangos eich bod chi wedi rhoi cynnig arni * Braf clywed eich bod wedi bod yn ymwneud â llawer o bolisïau a chefnogi pobl eleni | |
| **Meysydd i'w Gwella**  *(Wedi'i hysgrifennu gan aelodau'r sesiwn atebolrwydd, dylai'r adran hon fanylu ar feysydd y mae'r aelodau'n meddwl y byddent yn elwa o sylw ychwanegol).*    *Nodyn i aelodau’r sesiwn atebolrwydd: Peidiwch ag anghofio gofyn i'r Swyddog Sabothol beth, yn eu barn nhw, allai gael ei wella.* | |
| * Mae angen amcan mwy eglur ar gyfer y pwyllgor – Ddim yn siŵr beth y gallaf a’r hyn na allaf ei godi – Os ydyn nhw’n faterion academaidd, materion llywodraeth, materion lleol, a.y.b. – Mwy o nod cyffredinol * Pan fydd pethau'n cael eu codi mewn fforymau coleg, a.y.b. byddai'n wych gweld beth sy'n digwydd yno a chael rhywfaint o adborth parhaus - Pam y gallant / na allant wneud hyn | |
| **Cwestiynau Sesiwn Atebolrwydd**  *(Wedi'i hysgrifennu gan aelodau'r sesiwn atebolrwydd, dylai'r adran hon amlinellu'r cwestiynau allweddol sydd gan y sesiwn ar gyfer y Swyddog Sabothol, ac yna dylid darparu nodiadau o'r atebion yn y blwch nesaf).* | |
| **C1.** | **A1.** |

|  |  |
| --- | --- |
| **A yw'r sesiwn atebolrwydd yn dymuno ystyried unrhyw rai o'r hysbysiadau canlynol?**  *Os ydyn nhw, rhowch fanylion y rhesymau dros gynnig neu hysbysiad o'r fath yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodlenni’r is-ddeddfau. Sylwer: Pan fydd cynigion o Gerydd yn cael eu hystyried, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y cerydd.* | Na |
| **Hysbysiad o Angen Gwella**  *Bydd Hysbysiadau o Angen Gwella yn cael eu hystyried pan fydd y pwyllgor yn anfodlon â gwaith neu ymddygiad swyddogion etholedig mewn perthynas â'u rôl, cyfrifoldebau ac ymrwymiadau maniffesto. Sylwer: Pan fydd hysbysiadau o Angen Gwella yn cael eu hystyried, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros yr hysbysiad.* | Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor am gydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto. Sylwer: Nid oes angen rhybudd ymlaen llaw ar gyfer Hysbysiad o Fodlonrwydd.* | Ie |

**Adran 3: Deilliannau Sesiwn Atebolrwydd**

*Mae'r adran hon i'w chwblhau gan aelodau’r sesiwn atebolrwydd yn dilyn eu cyfarfod.*

|  |  |
| --- | --- |
| A yw'r sesiwn yn fodlon â'r drafodaeth a gafwyd gyda'r Swyddog Sabothol? | Ydy |
| Os mai **nac ydy** yw'r ateb i'r cwestiwn uchod, rhowch fanylion ychwanegol isod. | |
|  | |
| A oes unrhyw beth y mae'r sesiwn am wneud Senedd y Myfyrwyr yn ymwybodol ohono o ganlyniad i'r cyfarfod? | Nac oes |
| Os mai **oes** yw'r ateb i'r cwestiwn uchod, rhowch fanylion ychwanegol isod. | |
|  | |

|  |  |
| --- | --- |
| **Ar ôl ystyried, a wnaeth y sesiwn atebolrwydd gyflwyno unrhyw un o'r cynigion neu hysbysiadau canlynol?**  *Os gwnaethon nhw, rhowch fanylion y rhesymau dros gynnig neu hysbysiad o'r fath yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodlenni’r is-ddeddfau.* | Na |
| **Hysbysiad o Angen Gwella**  *Bydd Hysbysiadau o Angen Gwella yn cael eu hystyried pan fydd y pwyllgor yn anfodlon â gwaith neu ymddygiad swyddogion etholedig mewn perthynas â'u rôl, cyfrifoldebau ac ymrwymiadau maniffesto.* | Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor am gydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto.* | Ie |